Den fælles holdning gør godkendelsesproceduren for forskningsorganisationerne fakultativ og indfører en fakultativ godkendelsesprocedure for videregående uddannelsesinstitutioner, uddannelsesinstitutioner, organisationer med ansvar for et volontørprogram eller organisationer, der er vært for praktikanter. Indfører en medlemsstat sådanne procedurer, lettes indrejse.

Godkendelse af forskningsorganisationer (artikel 9). Godkendelse af videregående uddannelsesinstitutioner, uddannelsesinstitutioner, organisationer med ansvar for et volontørprogram eller organisationer, der er vært for praktikanter (artikel 15)

Den fælles holdning giver medlemsstaterne mulighed for at kræve, at ansøgeren opgiver den adresse i medlemsstaten, hvor vedkommende vil opholde sig. Den gør det obligatorisk for medlemsstaterne at behandle ansøgninger, også når den pågældende tredjelandsstatsborger allerede opholder sig i den pågældende medlemsstat.

Den fælles holdning begrænser anvendelsesområdet for de obligatoriske regler til forskere, studerende, praktikanter og volontører, der deltager i den europæiske volontørtjeneste. Reglerne for skoleelever, volontører, der ikke deltager i den europæiske volontørtjeneste, og au pairer er fakultative.

Forslaget er en omarbejdning af de eksisterende direktiver om studerende (2004/114/EF) og forskere (2005/71/EF). Det tager sigte på at rette op på de svagheder, der blev påpeget i disse instrumenter, og dermed gøre EU til et mere attraktivt sted for de pågældende grupper. Forslaget udvider anvendelsesområdet for EU's regler, da indrejsereglerne tidligere kun havde været obligatoriske for studerende og forskere og fakultative for skoleelever, ulønnede praktikanter og volontører. Forslaget dækker alle kategorier gennem obligatoriske regler (herunder de nye kategorier lønnede praktikanter og au pairer). I forslaget er der foretaget forbedringer, især med hensyn til indrejseprocedurer, retten til ligebehandling, de studerendes ret til adgang til arbejdsmarkedet under studier, mobilitet inden for EU samt proceduremæssige garantier. Det har også skabt mulighed for, at kandidater og forskere efter afslutningen af deres forskning eller studier kan søge arbejde eller etablere en virksomhed.

Særlige betingelser for praktikanter (artikel 13)

Den fælles holdning indfører en begrænsning om, at ansøgerne skal have opnået en videregående uddannelse inden for de to år, der går forud for ansøgningsdatoen, eller følge et studieprogram, der fører til en videregående uddannelse. Den giver også medlemsstaterne mulighed for at kræve, at praktikopholdet skal være inden for samme område og på samme kvalifikationsniveau som den opnåede videregående uddannelse eller det studieprogram, der følges.

Gyldighedsperioden for tilladelser (artikel 18)

Den fælles holdning fastsætter en gyldighedsperiode for tilladelser for studerende og forskere, der er omfattet af programmer på mindst to år (i stedet for ét år for ansøgere, der ikke er omfattet af programmerne). Kommissionens forslag indeholder ikke en længere gyldighedsperiode for tilladelser for studerende og forskere, der er omfattet af programmerne, undtagen i forbindelse med mobilitet inden for EU.

Grunde til afslag (artikel 20)

Den fælles holdning tilpasser i vid udstrækning afslagsgrundene efter bestemmelserne i direktivet om virksomhedsinternt udstationerede tredjelandsstatsborgere (i det følgende benævnt "udstationeringsdirektivet"). Samtidig tilføjes der i holdningen en grund, som giver medlemsstaterne mulighed for at afvise en ansøgning, når medlemsstaten har bevis for eller alvorlige og objektive grunde til at fastslå, at tredjelandsstatsborgeren vil opholde sig i medlemsstaten med andre formål end dem, på grundlag af hvilke den pågældende ansøger om indrejse (artikel 20, stk. 2, litra f). Både Kommissionen og Europa-Parlamentet havde forbehold med hensyn til sidstnævnte bestemmelse, som i sidste ende blev accepteret og ledsaget af følgende erklæring fra de to institutioner:

Europa-Parlamentet og Kommissionen forstår direktivets artikel 20, stk. 2, litra f), således, at medlemsstaterne kun kan give afslag på en ansøgning fra sag til sag under hensyntagen til de særlige omstændigheder, der gør sig gældende for tredjelandsstatsborgeren, til proportionalitetsprincippet og på grundlag af dokumentation eller tungtvejende og objektive årsager. Kommissionen vil sikre sig, at medlemsstaterne implementerer denne bestemmelse på linje med denne fortolkning, når de gennemfører direktivet i national ret, og vil underrette Parlamentet og Rådet herom som led i sine forpligtelser i henhold til artikel 39.

Europa-Parlamentet og Kommissionen mener ikke, at medtagelsen af denne bestemmelse i dette direktiv må danne præcedens for kommende instrumenter om lovlig migration.

Grunde til inddragelse af eller afslag på forlængelse af en tilladelse (artikel 21)

I lighed med afslagsgrundene tilpasser den fælles holdning i vid udstrækning grundene til inddragelse af eller afslag på forlængelse efter bestemmelserne i udstationeringsdirektivet.

Ligebehandling (artikel 22)

Selv om den fælles holdning giver medlemsstaterne mulighed for at gøre tildelingen af familieydelser til forskere afhængig af en minimumslængde for opholdet (endnu en gang i overensstemmelse med udstationeringsdirektivet), afspejler den samlet set stadig formålet med Kommissionens forslag om at tydeliggøre, hvilke rettigheder til ligebehandling de forskellige kategorier, der er omfattet af omarbejdningen, er berettiget til baseret på direktivet om en kombineret tilladelse.

Studerendes økonomiske virksomhed (artikel 24)

Den fælles holdning øger det antal timer, som studerende som minimum har ret til at arbejde pr. uge, til 15 (en stigning i forhold til de 10 timer pr. uge i direktiv 2004/114/EF, men færre end de 20 timer pr. uge, som Kommissionen havde foreslået). Den fælles holdning ændrer ikke ved den foreslåede udeladelse i Kommissionens forslag, for så vidt angår den bestemmelse i direktiv 2004/114/EF, der tillader medlemsstaterne at nægte adgang til arbejdsmarkedet i det første år af opholdet.